भयभित समुद्र (४०)

 आलेखक: थोमस मान्यूल

 अनुवाद: सुमन गजमेर

एपिसोड सार -

एउटी आमा, आफ्नो छोरीलाई सुत्नेबेलामा कथा सुनाइ रहेकी छिन्‌| यो कथा एउटा राज्यको दुइजना राजकुमारहरू दयानन्द र राजकुमार हीरानन्दको बारेमा छ| राजकुमार हीरानन्द साह्रै अल्छे छ| एक दिन उसले दयानन्दलाई जादूको सहायताले माछा बनाइदिन्छ ताकि उ पुरै राज्यमा शासन गर्न सकोस्‌| माछा बने पछि दयानन्द भारतको सारा समुद्री तटमा घुमीरहन्छ | पछि उसले करामाती रानीलाई भेट्‌छ जसले दयानन्दलाई फेरि मान्छे बनाइदिन्छ| त्यसपछि उ आफ्नो राज्य फर्केर जान्छ र आफ्नो दाज्यूलाई पराजित गरी फेरि राज्य हासिल गर्न सक्षम बन्छ| एउटा माछाको रूपमा रहँदा दयानन्दलाई भारतको समुद्री इकोसिस्टम अर्थात पारिस्थितिक तन्त्रसित जोड़िएको सारा तथ्यहरूको जानकारी प्राप्त हुन्छ|

पात्र परिचय

१. रेनू - दस सालको नानी

२. मीना - रेनूको आमा ३५ वर्ष

३ हीरानन्द - अल्छे राजकुमार ३० वर्ष

४. सरोज - हीरान्दकी पत्नी २५ वर्ष

५ दयानन्द - असल राजकुमार २५ वर्ष

६ तीरथ - मन्त्री ५० वर्ष

७ रानी - ३०-३५ वर्षकी महिला

उद्घोषक: रेडियो विज्ञान धारावाहिकमा तपाईहरूलाई स्वागत छ| धारावाहिकको पछिल्लो प्रकरणमा हामीले महासागरहरू र त्यसको इकोसिस्टमको बारेमा जान्यौं| र आज हामी मानिसहरूले आफ्नो लोभ र अन्धाधुन्ध विकासको चाहनामा समुद्रको रंगीन संसारलाई कसरी बेरंगी बनाइदिएको छ भन्ने विषयमा कुरा गर्नेछौ॥ वास्तवमा यस्तो कुन कारण छ जसले समुुद्र मात्र नभएर त्यहॉंको सुन्दर संसार नै बिगारेको छ| यो जान्नको निम्ति जाऊँ रेनुको घरमा, जहॉं उ आफ्नो आमालाई कथा सुनाउने आग्रह गरीरहेकी छिन्‌|

दृश्य १ (रेनुको घर रातीको समय)

रेनू : (रुन्चे स्वरमा) आमा, मलाई निन्द्रा लागेको छैन|

मीना : के भयो रेनू? किन दिक्क लगाको ? चुपचाप सुत|

रेनू : आमा, मलाई कुनै कथा सुनाउनु होस्न प्लीज| कथा सुनेर पो मलाई निन्द्रा लाग्छ कि|

मीना : ठीक छ, तर त्ससपछि फेरि तिमी सुत्नुपर्छ है|

रेनू : हुन्छ...हुन्छ पक्का सुत्छु|

मीना : त्यसो भए ठीक छ| म तिमीलाई एउटा यस्तो राजकुमारको कथा सुनाउनेछु जो माछा बनेको थियो|

रेनू : (अचम्म मान्दै): के भन्नुभयो | राजकुमार, जो माछा बनेको थियोे ? यस्तो कसरी हुन सक्छ आमा़?

मीना: रेनू तिमी या त प्रश्‍न सोध या फेरि कथा सुन|

रेनू: सरी आमा... हुन्छ.. कथा सुनाउनुहोस् प्लीज|

मीना: एक समयको कुरा हो| भारतको समुद्‌र तट इलाकामा एउटा राजा थियो|

रेनू : (बीचैमा कुरा काट्‌दै) भारतको कुन चाहि तट आमा?

मीना (असमन्जस स्वरमा): कुन तट, मतलब?

रेनू : आमा, भारतमा दुइवटा समुद्री तट छ| एउटा बंगालको खाड़ीमा र अर्को अरब सागरमा| तपाई कुन तटको कुरा गर्नु हुँदैछ|

मीना : (हॉंस्दै) यो त मलाई थाहा छैन छोरी|

रेनू: भारतको तटीय रेखा त साह्रै लामो छ| हाम्रो देशमा लगभग साढ़े सात हजार किलोमिटर लामो समुद्री तट छ| अनि यदि तपाई समुद्र तट मात्र भन्नु हुन्छ भने यसको मतलब त्यो ठाउँ हाम्रोे देशको नौ राज्यहरूमा कहीं पनि हुन स्नछ| यो राजकुमार कहॉंको थियो?

मीना: ठीक छ, यो भन कि सबै भन्दा ठूलो समुद्र तट कुन राज्यमा छ|

रेनू: यो त गुजरातमा छ|

मीना: ठीक छ, यो कथालाई गुजरातकै सम्झ.. तर अब बीचमा अरू धेरै प्रश्‍न नसोधी कथा सुन है|

रेनू: हुन्छ आमा|

मीना: त्यो राज्यमा राजा र रानीको दुइवटा छोरा थिए, मतलब दुई राजकुमार| जब राजा बूढ़ो भयो उनले राजकाजको जिम्मेदारी राजकुमारहरूलाई दिए| त्यस समय राज्यको लागि समुद्रको खुबै महत्व थियो| सायद तिमीलाई थाहा होला अहिले पनि भारतको एक तिहाई जनसंख्या समुद्र र समुद्र तटको ठाउँमाथि निर्भर छ| यसबाट तिमी अनुमान लगाउन सक्छौ कि पहिलेको समयमा स्थिति कस्तो थियो होला|

रेनू: तर समुद्र र समुद्र तटहरूमा माानिसहरू किन निर्भर छन्?

मीना: यसको थुप्रै कारणहरू छ| धेरजसो तटीय इलाकालाई खेतीको निम्ति खुबै उपयोगी मानिन्छ| उहिले शहरहरू पनि समुद्रको तटमा नै हुन्थ्यो किनकि त्यतिबेला बंदरगाह व्यापार र यात्राको लागि खुबै महत्व थियो| अहिले त मानिसहरू यात्राको निम्ति समुद्री जहाजको प्रयोग कमै मात्रामा गर्छन्‌| तरै पनि देशहरू बीच व्यापारको लागि बंदरगाहको महत्व अहिले पनि छ|

रेनू: अनि समुद्रको किनारमा बसेको पुरानो शहर?

मीना: त्यो शहर त अहिले धेरै ठूलो भइसकेको छ | त्यहॉं धेरै उद्योग र कारोबार चलिरहेको छ| धेरै मानिसहरू ती शहरहरूमा रोजगारको लागि गइरहन्छन्, जसले गर्दा शहर अझ लगातार फैलिंदै जॉंदैछ|

रेनू: आमा ती राजकुमार के गर्थे| त्यो भन्नुहोस न|

मीना: हो. त्यो राज्य दुवै राजकुमारहरूबीच बॉंड़िएको थियो| उनीहरू आफ्नो प्रजा र राज्यको खुशीयालीलाई लिएर ढुक्क थिए किनकि त्यहॉंको जमीनमा धेर उपजनी हुन्थ्यो| त्यहॉंको मानिसहरू पनि खुबै मेहनती थिए| तर राजकुमार हीरानन्द खुबै अल्छे थियो| उनी आफ्नो राजकाजबारे ध्यान दिँदैन थिए|

 (राजकुमार हीरानन्दको दरबारको दृश्य)

हीरानन्द: मन्त्री धर्मा, भन्नुहोस त आज मैैले क गर्नुछ?

धर्मा: महाराज, आज माछा पालन उद्योगमा ठूलो बदलावबारे सल्लाह गर्नु छ| राज्यको मानिसहरू र मछुवाराहरू माझ कठिनाई बड्दैछ उनीहरूलाई बिहान बेलुकीको खाना जुटाउन कठिन भइरहेको छ| स्थिति साह्रै बिग्रिंदैछ|

हीरानन्द: तब म यसमा के गर्न सक्छु मन्त्री?

धर्मा: धेरै सजीलो उपाय छ महाराज| तपाई म जस्तो कुनै योग्य मान्छेलाई सबै माछा पालन उद्योगको जिम्मा दिनुहोस्‌| माछा पक्रिने कुशल तरिका अप्नाएर म सबैमाथि निगरानी राख्नेछु, जसले गर्दा धेरै भन्दा धेरै फाइदा हुनसकोस्‌| सबै मछुवाराहरूले मेरो अधीनमा नै काम गर्नेछन् त्यसको फाइदा सोझै राज्यलाई हुनेछ|

हीरानन्द: साह्रै राम्रो धर्मा... साह्रै राम्रो | जस्तो तिमीलाई ठीक लाग्छ तेस्तै गर| अहिले त म कुश्तीको स्पर्धा हेर्न जॉंदैछु| कतै ढीलो हुनसक्छ|

रेनू: आमा, यो मन्त्री त साहै चंखो लाग्दैछ मलाई|

मीना: हो, त्यो त हो|

रेनू: उसले कुनै खेल त रची रहेको थिएन?

मीना: हुनसक्छ तर कथा यसको बारेमा होइन| राजाको अर्को छोरा एकदमै अलग थियो| उसको राजकाज धेरै न्यायपूर्ण र निष्पक्ष चलिरहेको थियो|

....दृश्य परिवर्तनको संगीत.....

तीरथ: महाराज, फोहोर प्रबन्धनको निम्ति जुन व्यवस्था हामीले बनाएका छौं त्यसमा धेरै समस्या आइरहेछ| धेरै व्यापारीहरूले आखिर किन नदी र समुद्रमा कुड़ा फ्यॉंक्न प्रतिबन्ध लगाइएको भनी प्रश्‍न गर्दैछन्‌| महाराज, मलाई लाग्छ हामीले उनीहरूको कुरा सुन्नु पर्छ|

दयानन्द: मन्त्री तीरथ, तपाई गएर उनीहरू सबैलाई बताइदिनुहोस सहुलियतको निम्ति जे सम्भव हुन्छ म गर्नेछु तर याद रहोस् समुद्रमा कुनै प्रकारको फोहोर मैला फ्यॉंक्नमा पूर्ण प्रतिबन्ध कायम रहनेछ| एउटा राज्यको रूपमा हामी पूर्णरूपले समुद्रमाथि निर्भर छौं यसकारण हामी समुद्रलाई फोहोरयुक्त बनाउन सक्दैनौ|

....दृश्य परिवर्तनको संगीत....

(रेनुको घर, रातिको समय)

रेनू: यो राजकुमार त पहिलो राजकुमारको तुलनामा अधिक ज्ञानी जस्तो लाग्दैछ|

मीना: एकदमै ठीक कुरा गर्‍यौ त्यो राज्यको राजाको विचार पनि एकदम तिम्रो जस्तै थियो| राजाले पनि दुवै राजकुमारहरूको व्यवहारलाई हेर्थे त्यसैकारण वहॉंले यो राजकुमारलाई आफ्नो उत्तराधिकारी बनाउने इच्छा गरे| जसले गर्दा अल्छे राजकुमार अर्थात हीरानन्द धेरै रिसाएका थिए|

....दृश्य परिवर्तनको धुन....

हीरानन्द : (रिसाएको स्वरमा): यो राज्य त मेरो हुनुपर्छ| र यदि मलाई सम्पूर्ण राज्य सुम्पिनुमा कुनै प्रकारको समस्या छ भने यो राज्यलाई दुइ भागमा बॉंड़ीनुपर्छ| मेरो बाबा त एकदमै मूर्ख छ|

सरोज: मेरो प्राण प्रिय| तपाई चिन्ता नगर्नु होस्‌| मसंग तपाईको समस्याको समाधान छ|

हीरानन्द: तिमी मेरो के सहायता गर्नसक्छौ सरोज?

सरोज: म आफ्नो जादुइ शक्तिको प्रयोग गर्नेछु| म इन्द्रजाल गरेर तपाईको भाईलाई एउटा माछामा परिणत गरिदिन्छु र हामीलाई उबाट छुटकारा मिल्नेछ|

हीरानन्द : (छक्क पर्दै ) के भन्यौ| तिमी यस्तो गर्न सक्छौ?

सरोज : (कुटिल स्वरमा) एकदम स्नछु| आखिर मेरो शैतीनी शक्तिहरू कहिले काम आउँछ?

हीरानन्द: एकदम राम्रो| तिमी यो सब कसरी गर्नेछौ मलाई भन त|

सरोज (कुटिल स्वरमा) हेर्नुहोस्, उसलाई एउटा भोजमा बोलाउनुहोस्‌| सबैजनाले भोजन गरे पश्‍चात हामी उसलाई समुद्रको दृश्य हेर्ने बहाना बोलाएर राजमहलको खिड़कीमा ल्याउनेछौ| त्यहीं म आफ्नो जादुइ शक्तिको प्रयोग गर्नेछु| जस्तो उ माछामा परिणत हुनेछ त्यही क्षण तपाई उसलाई समुद्रमा फ्याकिदिनुहोस्‌| बस भइहाल्छ आफ्नो काम.. र उबाट छूुटकारा पनि मिल्नेछ|

हीरानन्द: (खुशी हुँदै) ठीक छ..| म तिमीले भनेको जस्तै गर्नेछु| त्यसपश्‍चात तिमी महारानी बन्नेछौ र म राजा बन्नेछु|

...दृश्य परिवर्तनको संगीत...

(एका अर्कासित बात गरेको आवाज र डाइनिङ टेबलमा प्लेट चम्मीको आवाज)

दयानन्द: धन्यबाद दाज्यू..| यस्तो मीठो भोजनको निम्ति धन्यबाद| तपाइले मलाई भोजमा बोलाउनु भयो, मलाई साह्रै खुशी लाग्यो| दाज्यू म त्यसै पनि तपाईसित भेट गर्न चाहन्थे| मलाई तपाईसँग केही भन्नु थियो|

हीरानन्द: के भन्नु थियो?

दयानन्द : बस् तपाईको बारेमा नै बात गर्नु थियो| तपाई जुन प्रकारले शासन गर्नुहुँदैछ मलाई लाग्छ त्यसमा अलिक सुधार गर्न जरूरी छ| यदि हामीले भविष्यको बारेेमा सोंचेर हेर्‍यौं भने हाम्रो राजकाजको ढंग..

(बीचैमा कुरा काट्‌दै)

हीरानन्द: जाऊँ बाहिर गएर कुरा गरौं| उ परको खिड़कीबाट समुद्रको सुन्दर दृश्य पनि देखिन्छ|

(दुवैजना हिड़ेको आवाज)

दयानन्द : आहा... कति सुन्दर दृश्य...| दाज्यू, के तपाईलाई लाग्दैन यसलाई सम्हालेर राख्नु पर्छ?

हीरानन्द : (ठूलो स्वरमा): अब धेरै भयो तेरो भाषण| तँ मलाई सधैं सताइ रहन्छस् होइन| सरोज, यो मूर्खबाट मलाई छुटकारा दिलाऊ|

.....दृश्य परिवर्तनको संगीत....

(रेनूको घर , रातिको समय)

मीना: हीरानन्दकी पत्नी त त्यही क्षणको प्रतिक्षा गरीरहेकी थिइन्‌| उसले आफ्नो जादुई शक्तिले दयानन्दलाई एउटा माछामा परिणत गरिदिइन्‌| त्यही समय अल्छे हीरानन्दले माछा बनेको आफ्नो भाईलाई समुद्रमा फ्यॉंकी दिए|

रेनू: ए.. | त्यो माछा त चट्टानसित ठोक्केर मर्‍यो होला|

मीना: होइन, त्यहॉं कुनै चट्टान थिएन र उसको ज्यान बॉंच्यो|

रेनू : ( खुशी हुँदै): त्यसो भए त राम्रो भयो|

मीना: तर अहिले यति खुशी हुने जरूरत छैन किनकि राजकुमार दयानन्द अहिले पनि सुरक्षित थिएन| किनकि उ पानीमा त थियो तर उसलाई यो पनि थाहा थियो कि उसको दाज्यूको इलाकामा एउटा माछालाई बस्नुको लागि कठिन थियो किनकि त्यहॉं साह्रै मैला थियो त्यसैले उ लगातार पौड़ी खेली रह्यो| यसरी पौड़ी खेल्दै उ एउटा यस्तो अनजान र घनघोर जंगलको इलाकामा पुग्यो जहॉं त्योभन्दा पहिले कोही पनि पुगेको थिएन|

रेनू: त्यो कुन राज्य थियो आमा?

मीना: उफ...| कति धेरै प्रश्‍न सोध्छौ तिमी|

रेनू: भन्नुहोस् न आमा|

मीना: ठीक छ .., यो भन कि कुन सदाबहार जंगल सबभन्दा ठूलो छ?

रेनू: सुन्दर वन | यो भारतको मात्र नभएर संसारकै सबभन्दा ठूलो सदाबहार जंगल हो| यो भारतको पूर्वी भागमा पर्छ र यसको सानो भाग बंग्लादेशमा पनि पर्छ|

मीना: हो, तब त्यो राजकुमार त्यहीं पुग्यो|

रेनू : आमा, यस्तो त हुनै सक्दैन| कोही गुजरातदेखि पौड़ी खेल्दै सुन्दर वनसम्म कसरी पुग्न स्नछ? यो दुवै क्षेत्र त हाम्रो देशको विपरीत दिशामा पर्छ|

मीना: लौ भन, कथा कसले सुनाउँदैछ? तिमीले कि मैले?

रेनू: सरी आमा.. सुनाउनुहोस् , तपाईले नै सुनाइरहनु भएको छ कथा|

मीना: यसरी माछा बनेको त्यो राजकुमार आफ्नो राज्यदेखि धेरै टाड़ो पुग्यो| आफूसुरक्षित छु भनी सम्झेर आराम गर्न मात्र बसेको थियो उसलाई मछुवाराले समात्यो|

 ....दृश्य परिवर्तन संगीत...

मछुवारा: अरे, हेर न | कति सानो माछा| यो माछाहरू पनि दिन दिनै सानो हुँदै जॉंदैछ|

दयानन्द: त्यसो भए तिमीले मलाई किन समातेको मछुवारा?

मछुवारा : (चकित स्वरमा): अरे, यो के हो... तिमी त बोल्ने माछा पो रहेछौ|

दयानन्द: हो, ममाथि दया गर, मलाई छोड़ीदेऊ| तिमी आफै भन्दैछौ कि म सानो माछा छु भनेर| मेरो बद्लीमा तिमी कुनै ठूलो माछालाई समात तर मलाई छोड़ीदेऊ|

मछुवारा: अरे, कहॉंबाट समात्नु ठूलो माछा..| पहिला यो इलाका निकै ठूलो र स्वादिष्ट माछाहरूले भरेको थियो त्यतिबेला हाम्रो गाउँको मान्छेले नै यहॉंको माछाहरू समात्थे| पछि गएर बाहिरको अरू मानिसहरूले पनि यो ठॉंउको बारेमा थाहा पाए र उनीहरूले पनि यहीं आएर माछाहरू समात्नु शुरू गरे|

दयानन्द: त्यसो भए अहिले यहॉं माछाहरूको कमी छ?

मछुवारा: विशेष गरी , बाहिरबाट मानिसहरू विशाल नावहरूमा ठूलो ठूलो जाल लिएर आउन थाले अनि अन्धाधुन्ध माछाको शिकार गर्न शुरू गरे| तिनीहरूले यो पनि ध्यान दिएनन् कि जुन माछा उनीहरूले समात्दै थिए त्यो कति ठूलो छ, सानो छ या फेरि माछाको बच्चा छ| उनीहरूले यस्तो प्रकारले माछाको शिकार गरे कि माछाहरूलाई ठूलो हुने र आफ्नो जनसंख्या बढ़ाउन सम्मको निम्ति पर्याप्त समय नै मिलेन| यसैकारण आजकल यहॉं माछाहरू एकदमै कम्ती छ|

दयानन्द: त्यसैले तपाइलेपनि म जस्तो सानो माछालाई पक्रिनु भएको ?

मछुवारा: अरे होइन| म ती ठूला बड़ा मानिसहरूको बराबरी कहॉं गर्नु सक्छु| मेरो त नाव र जाल दुवै बेच्नु पर्‍यो| म त अब उनीहरूको नावमा वेतनमा काम गर्छु| अब त म त्यही गर्छु जे उनीहरूले गर्न लगाउँछन्‌|

दयानन्द: म तपाईलाई विन्ती गर्छु, तपाई मलाई छोड़िदिनुहोस्‌| ममाथि दया गर्नुहोस्‌|

मछुवारा: तर म यस्तो गर्न सक्दिन| मैले केही कमाए भने मात्र आफ्नो परिवार पाल्न सक्छु| तिम्रो आकार सानो अवश्य छ तर तिमी खुबै सुन्दर छौ| मलाई लाग्छ यदि मैले तिमीलाई लगेर रानीलाई दिएँ भने उनी धेरै खुशी हुनेछिन् र मलाई इनाम मिल्नेछ|

....दृश्य परिवर्तन संगीत....

मीना: रानी त्यो अनौठो माछा पाएर धेरै खुशी थिइन्‌| रानीले त्यो सानो माछालाई धेरै माया गरेर राखेकी थिइन् अनि रानीलाई त्यो माछासित धेरै लगाव हुन थाल्यो| रानीले माछालाई एउटा सिसाको बटुकामा राखेर उसीनेको चामल खुवाउँथिन्‌| रानी त्यो माछालाई राजकुमार माछा भन्ने गर्थिन्‌| तर त्यो माछा सॉंच्चै एउटा राजकुमार हो भन्ने कुरा रानीलाई थाहै थिएन| एक दिन रानीले राजकुमार माछालाई धेरै उदास देखिन्‌|

....दृश्य परिवर्तनको संगीत....

रानी: के भयो राजकुमार माछा... सबै ठीक छ हैन?

दयानन्द: महारानी, यो बटुका साह्रै सानो छ, मलाई यसमा अप्ठ्यारो हुन्छ|

रानी : (अत्तालिदै): अरे वाह.| तिमी त बोल्नु पनि सक्छौ|

दयानन्द: हो, म बोल्नु सक्छु|

रानी: तर तिमीले अहिलेसम्म किन केही नभनेको ?

दयानन्द: फेरि मसित कुनै अनौठो व्यवहार हुन्छ कि भनेर डर लाग्थ्यो|

रानी: नडराऊ राजकुमार माछा, तिमीलाई केही हुँदैन| तर यो भन कि वास्तवमा तिमी कसरी बात गर्छौ?तिम्रो घर कहॉं हो?

दयानन्द: हो, म अरब सागरबाट हुँदै कोनकण, मालाबार तट र लक्ष्यद्वीप तटमा पौड़ी खेलीरहें| त्यसपछि म भारतीय उपमहाद्वीपको एकदम दक्षिण फेद मतलब कन्याकुमारी पुगे र मन्नारको खाड़ीलाई तरेर म बंगालको खाड़ीको तटको सहारा लिंदै यात्रा गरेर तपाईको राज्यसम्म आइपुगे| यो यात्रामा मैले यस्तो यस्तो समुद्री जीव-जन्तु देंखे जसलाई अरू कुनै ठाउँमा देख्नु सकिंदैन| कहीं मूंगाको चट्टानहरू त कहीं थुप्रै प्रकारको समुद्री माछाहरू र सॉंप| मैले समुद्री कछुवा पनि देंखे र साह्रै सुन्दर समुद्री घासको रंग बिरंगी क्षेत्र पनि|

रानी: यो सब त कुनै परीलोक भन्दा कम थिएन होला|

दयानन्द: तर त्यहॉं सबै चीज राम्रै राम्रो पनि थिएन| आफ्नो त्यो यात्रामा मैले त्यो सब पनि देंखे जसले मनलाई दुखी बनाइदियो|

रानी: हो र? यस्तो के देख्यौ तिमीले राजकुमार माछा?

दयानन्द: मैले देंखे कि फोहोरको मैला पानी सिधा समुद्रमा झरिरहेको थियो| धेरै ठाउँमा ठूल्ठूलो ड्रमबाट कालो विषालु तरल पदार्थ र डरलाग्दो रसायन समुद्रको सफा पानीमा घुलीरहेको थियो| साहै मुटु कमाउने दृश्य थियो त्यो| धेरै जीव-जन्तु छट्‌पटिेदै मरी रहेको थियोे|

रानी: मेरो राज्यमा त यस्तो हुँदैन|

दयानन्द: तर तपाईको राज्यपनि यी सब कुरादेखि टाड़ा चैं छैन| यद्यपि तपाईको राज्य अरू क्षेत्रको तुलनामा धेरै राम्रो छ|

रानी: तिमी त साह्रै मज्जाले बात गर्दो रहेछौ राजकुमार मााछा| तिम्रो कुरा सुनेर यस्तो लाग्छ कि तिमी एउटा शाही परिवारका हौ|

दयानन्द: तपाईले ठीक भन्नु भयो| मेरो कथा धेरै दुखदायी छ| वास्तवमा म एउटा राजकुमार थिएँ| मेरो बाबा मलाई आफ्नो राज्यको राजा बनाउन चाहन्थे| जसले गर्दा मेरो दाज्यूलेे धेरै मन दुखाए र उनले जादुई शक्तिको सहयोगद्वारा मलाई माछामा परिणत गरिदिए|

रानी (जोर जोरले हॉंस्दै): मलाई पनि जादू आउँछ| असलमा म पनि एउटी डायन हुँ|

दयानन्द: के भन्नु भयो? सॉंच्चै| त्यसो भए मलाई दयागरी मान्छेको रूपमा परिणत गरि दिनुहोस् यसको सट्टामा तपाई जे भन्नुहुन्छ म त्यही गर्छु|

रानी: अहिले तिमीले मलाई समुद्रको जुन अनौठो स्थानको बारेमा बताएका थियौ| यदि तिमीले मलाई ती स्थानहरूमा घुमाउनु लग्यौ भने म तिंमीलाई खुशी-खुशी फेरि मान्छेको रूपमा परिणत गरिदिनेछु|

दयानन्द: हुन्छ ..| म तयार छु|

....दृश्य परिवर्तनको संगीत....

मीना: सुन छोरी, त्यसपछि रानीले आफूलाई एउटा माछामा परिणत गरिन् अनि त्यो माछा बनेको दयानन्दसित भारतको समुद्र किनारको भ्रमणमा निस्किन्‌|

दयानन्द: महारानी, सबभन्दा पहिले म तपाईलाई भारतको यस्तो किनारको यात्रा गराउनेछु जो गिलो बालुवा र हीलोले बनेको छ|

रानी: मतलब?

दयानन्द: मतलब यो हो कि, यस प्रकारको समुुद्री किनार भारतमा धेरै मात्रामा पाइन्छ| कैंयौ वर्षदेखि आँधीको कारण समुद्रको छालले किनारमा हीलो -माटो ल्याएर थुपार्ने गर्छ| निरन्तर पानीको सम्पर्कले गर्दा यहॉंको जमीन कोमल रहन्छ|

रानी: हेर त| उ त्यहॉं गंगटा रहेछ|

दयानन्द: हो, धेरै ज्यादा गंगटा छ र त्यो पनि विशेष कारणले यहॉं आएको हो| यहॉं भोजनको रूपमा धेरै मात्रामा स्वादिष्ट खानेकुरा छ|

(चराको चरचराहट)

रानी: उ पर हेर त त्यो के हो? यस्तो पक्षी त मैले पहिले कहिेले देखेको थिइन|

दयानन्द: मेरो विचारमा त्यो प्रवासी पक्षी हो महारानी| मौसम परिवर्तन सँगै एक ठॉंउ देखि अर्को ठॉंउ यात्रा गर्छ त्यसले| हीलोमुक्त यो समुद्र किनार यी पक्षीहरूको निम्ति धेरै महत्वरूर्ण छ| यो प्रवासी पक्षी आफ्नो यात्राको अवधि यही ठॉंउमा बसेर आफ्नो पेट भर्छ र फेरि अघाड़िको यात्रा जारी राख्ने गर्छ|

रानी : (डराएको स्वरमा) राम्ररी हेर त , त्यसको मुख र खुट्टा कति ठूल्ठूलो छ| आफ्नो चुच्चो मुखले कुनै पनि समय हामीलाई घाइते पार्न सक्छ त्यसले| हामी कुनै सुरक्षित स्थानमा जानु पर्छ|

दयानन्द: हुन्छ..हुन्छ.. यता आउनुहोस् | यसको लागि समुद्री घॉंसको आड़ लिनु सही हुन्छ|

रानी: हो, यो धेरै सुरक्षित छ| अलिक उता हेर त..|

दयानन्द: अरे, त्यो त समुद्री कछुवा हो| जमीनमा त त्यो कति आरामले हिड़ेको देखिन्छ तर यहॉं त यो कति सुन्दर ढंगमा पौड़ी रहेको छ|

रानी: यहॉं हेर्नको निम्ति विशेष के के छ?

दयानन्द: धेरै स्थानहरू छ, कैंयौ चट्टानको किनार पनि छ तर त्यो यहॉंबाट धेरै टाड़ो छ| त्यहॉंको यात्राको अवधि तपाईले धेरै किसिमको समुद्री स्पंज र अनौठो समुद्री जीव पनि देख्नुहुनेछ| बस् यो सम्झिनुहोस् कि यो सबै अर्को संसारको यात्रा जस्तो हुनेछ|

रानी: के यहॉं नजीकमा यस्तो केही छैन?

दयानन्द: हुन त छ..| तर म चाहन्छु कि तपाई पहिला यहॉंको समुद्र किनार हेर्नुहोस्‌|

रानी: मतलब

दयानन्द: मलाई पूरा विश्‍वास छ कि कुनै माछाको दृष्टिले तपाईले यो सब हेर्नु भएको थिएन होला|

रानी: हो, म बाल्यकालमा एउटा समुद्र किनारम प्राय जाने गर्थे| तर यो धेरै पुरानो कुरा हो| अब फेरि त्यो किनारलाई हेर्नु पाए धेरै आनन्द लाग्नेछ|

दयानन्द: हुन्छ जाऊँ...| त्यसो भए|

रानी: ठीक छ..़| म अघि अघि हिडं्‌छु|

(समुद्रको छालको आवाज)

रानी : (छक्क पर्दै): अरे. यो के हो| मेरो प्यारो समुद्र किनार कहॉं गयो| सबै कति बद्लिएछ यहॉं|

दयानन्द: के भयो महारानी.. कुरा के हो?

रानी: यहॉं त धेरै सुन्दर र लामोे...बालुवै बालुवाले भरिएको समुद्र किनार थियो| धेरै मानिसहरू यहॉं घुम्नको निम्ति आउँथे| अनि यहीं मछुवारा आफ्नो नावहरूम माछा पक्रिने जाल राख्ने गर्थे| (दुखी हुँदै) तर अब त योे धेरै सानो र बंजर जस्तो भएछ| आखिर यो कसरी हुनसक्छ?

दयानन्द : (दुखी हुँदै): यो सबै विस्तारै विस्तारै कैंयौ वर्षपछि भयो होला| समुद्रको छालद्वारा किनारको क्षेत्र विस्तारै सांगुरिन्दै गयो र अहिले यो अवस्था भयो| यस्तै अन्य स्थानमा पनि भएको छ| त्यहॉं एउटा ठूलो खाल्डो देख्नु हुँदैछ हैन तपाईले?

रानी: हो, म पनि अचम्भित छु कि आखिर यो कसरी भयो होला|

दयानन्द: खासगरी, यो खाल्डो बालुवा खन्नेहरूले बनाएको हो| बालुवा निकाल्नुको निम्ति उनीहरू ठूल्ठूलो मशीन लिएर आउँछन् र यसरी ठूलो खाल्डो बनाउँछन्‌| यस्तो खाल्डोको कारण किनारहरू चॉंड़ै घटेर जान्छ|

रानी : (रिसाएर) यो त राम्रो भएन..| म यो सब हुन दिन्न|

दयानन्द: तपाईलाई यतिमा नै रीस उठ्यो..| जबकि यहॉं त अझै धेरै कुरा बॉंकी छ|

रानी: यो भन्दा पनि नराम्रो?

दयानन्द: महारानी, तपाई मेरो पछाड़ि पछाड़ि आउनुहोस्‌| म तपाईलाई यस्तो स्थान देखाउनेछु जहॉं मानिसहरूले आफ्नो लागि आफै विषालु परिस्थिति सृजना गरिरहेका छन्‌|

रानी : (निरास भएर): ओह.. यो कस्तो नराम्रो गन्ध आउँदैछ?

दयानन्द: मलाई लाग्छ छेऊछाऊमा कुनै छालाको फैक्ट्री छ| उ पर हेर्नुहोस् त, ठूल्ठूलो पाइपहरूमा कति धेरै नराम्रो केमिकल सीधा समुद्रमा झरिरहेको छ|

रानी (दुख र रीसको साथ): अहो.. यो त साह्रै नराम्रो हो| यसले त यहॉंको माछाहरू नै विषालु हुन्छ|

दयानन्द: केवल माछाहरू होइन तर यसको असर त त्यो जलको पौधाहरूमा पनि पर्छ जुन स-साना माछाहरूको भोजन हो| फेरि यो सानो माछाहरू ठूलो माछाको शिकार हुन्छ र यसरी नै ठूलो माछाको शरीरमा धेरै विषालु तत्व जमा हुन्छ| त्यसपछि यो माछाहरूलाई मछुवाराले पक्रिन्छ र खान्छ|

रानी: सायद तिनीहरूलाई यो सब थाहै छैन होला|

दयानन्द: यदि मछुवाराहरूलाई यसको बारेमा जानकारी भए पनि उनीहरू यो फैक्ट्रीलाई बन्द गर्न त सक्दैनन्‌‌‌|

रानी: (दुखी भएर ): यहॉं आएर त मलाई साह्रै दुख लाग्यो| जाऊँ यहॉंबाट फर्कौ|

(समुद्रको छालको आवाज)

रानी: राजकुमार माछा, यहॉंको परिस्थिति साह्रै डरलाग्दो भएपनि यो यात्राको निम्ति तिमीप्रति आभारी छु| एउटा माछाको दृष्टिले नै भएपनि आफ्नो राज्यको सही तस्वीर त देख्न पाएँ| तिमीले मलाई प्रकृतिको सुन्दरता पनि देखायौ अनि भयानक स्थितिहरू पनि| मेरो पूरा कोशिश रहन्छ कि यो सुन्दरता यसरी नै कायम रहोस् र भयानक स्थितिहरू समाप्त होस्‌| म आफ्नो वचन अनुरूप तिमीलाई जादूको प्रयोगद्वारा मुक्त गर्दछु|

(समुद्रको छालको आवाज)

दयानन्द: वाह..|अब मआफ्नो असली रूपमा फर्किन्दैछु| महारानी तपाईलाई धेरै धेरै धन्यवाद| तपाईको आशिर्वादले अब म आफ्नो राज्य फर्केर जान सक्छु र आफ्नो दाज्यूसित उसले दिएको धोकाको बदला पनि लिनेछु|

रानी: यदि तिमी आफ्नो दाज्यूसित बदला लिन जॉंदैछौ भने मेरो पनि एउटा कुरा ध्यानमा राख्नु|

(समुद्र छालको आवाज)

...दृश्य परिवर्तनको संगीत...

(रेनूको घर, रातीको समय)

मीना: छोरी, त्यसपछि रानीले राजकुमारको कानमा केही कुरा भनिनन् र उसको अनुहारमा खुशीको लहर छायो | राजकुमारले रानीलाई धन्यवाद दिए र उ आफ्नो घरतिर लागे|

रेनू: त्यतिबेला त्यहॉं के हुँदै थियो?

मीना: त्यहॉं पनि केही ठीक थिएन| राजकुमार गए देखि उसको पिताको मन दुखी बनेको थियो किनकि उसको एउटा छोरा उदेखि टाड़ा भएको थियो| राजा गहिरो शोकमा थिए भने अल्छे राजकुमारले सम्पूर्ण राजपाठ सम्हाली रहेको थियो|

रेनू: अहो...|

मीना: हो, उसको सम्पूर्ण राजकाज लोभको आधारमानै चलीरहेको थियो| चारैदिशा अराजकता थियो| उसको राज्यको सदाबहार जंगल समाप्त हुँदै गइरहेको थियो| सा-साना खाड़ीहरूलाई माछाको फार्ममा परिणत गरिएको थियो| समुद्रको किनारमा अवस्थित शहरहरूको फोहोर सीधा समुद्रमा नै फ्याकिन्दै थियो| मूंगाको चट्टानलाई तोड़ेर नाश गरिएको थियो| ठूलो संख्यामा ह्वेल र शार्कहरूको शिकार गरिंदै थियो| मानिसहरू यसलाई खानुको निम्ति मात्र नभएर यसको छालालाई इन्धनको रूपमा प्रयोग गरिरहेका थिए|

रेनू: आमा, राजकुमार दयानन्दलाई त यो सबै देखेर धेरै रीस उठ्यो होला है?

मीना: ठीक भन्यौ रेनू तिमीले| राजकुमार दयानन्दले जब यो सब देखे तब उ छक्क पर्‍यो| उ सरासरी आफ्नो पिता भएको ठाउँमा गए| राजा आफ्नो बिछोड़िएको छोरासित भेट्‌न पाउँदा अति खुशी भए| राजकुमारले आफ्नो पितालाई सम्पूर्ण कथा सुनाए अनि फेरि उनीहरू दुवै राजकुमार हीरानन्द र उसकी पत्नीलाई भेट्‌न गए| जब उनीहरू दुवै राजकुमार हीरानन्दको महलमा पुगे त्यतिबेला आफ्नो भाईलाई देखेर हीरानन्द छक्क परे|

...दृश्य परिवर्तनको संगीत...

हीरानन्द : (छक्क पर्दै): अरे.. यो के हो| यो कसरी हुन सक्छ? दयानन्द तिमी यहॉं?

दयानन्द: हीरानन्द , तिमीले मबाट छुटकारा पायौ भनेर सोंचेको होला तर म जिउँदै छु र तिम्रो अघि उभिएको छु| मेरो अनुपस्थितिमा तिमीले राज्यलाई ठूलो नोक्सान पुर्‍यायौ| तर यो सब अब देखि हुने छैन|

हीरनन्द : (आफूलाई बचाउने प्रयास गर्दै): तर मैले त केही गरेको छुइन त| मेरो विश्‍वास गर|

दयानन्द : (व्यंगात्मक ढंगमा): एकदमै होइन... तिमीले केही पनि गरेको छैनौ| तिमी त चुपचाप उभिएको थियो| तिमी जे चाहन्थौ त्यो काम अरू कसैले नै गरीरहेको थियो| अहिले पनि समय छ तिमी आफ्नो भूल स्वीकार गर|

....दृश्य परिवर्तनोको संगीत....

(रेनूको घर, रातीको समय)

मीना: त्यसपछि राजकुमार दयानन्दले रानीले बताएको त्यो जादुई शब्द दोहोराए जुन रानीले उसको कानमाभनेकी थिइन्‌| त्यो जादुई शब्दहरू सुन्ने बित्तीकै राजकुमार हीरानन्द र उनकी पत्नी माछा बने| यो सब गर्नको निम्ति रानीले नै राजकुमारलाई भनेकी थिइन्‌| एउटा माछाको रूपमा रहँदा रानीले धेऱै थोक अनुभव गरेकी थिइन्‌| रानीलाई आशा थियो कि राजकुमार हीरानन्द र उसकी पत्नीलाई माछा बने पश्‍चात आफ्नो गल्तीको अनुभव हुनेछ|

रेनू: अहो..| अब के यो कथा यहीं समाप्त हुन्छ?

मीना: हो तर तिमीलाई के लाग्दैछ?

रेनू: मेरो मतलब के राजकुमारले आफ्नो अधिकार पाए कि पाएनन्?

मीना: ए.. त्यसैले तिमी यति उदास देखिन्छौ|

रेनू: म त यो सोंच्दैछु कि राजकुमार माछाले जे पनि बताएका थिए त्यो सब त अहिले पनि भइरहेको छ| भयानक प्रदूषणको कारण जीव- जन्तुहरूको मृत्यु निरन्तर भइरहेको छ|

मीना : (दुखी हुदै): हो, त्यो त हो|

रेनू: आमा, हाम्रो समुद्र किनारहरूको सुरक्षाको लागि केही काम भइरहेको छ कि छैन?

मीना: यसको लागि धेरै कामहरू भइरहेको छ छोरी| सरकारी स्तरमा पनि समुद्रको संरक्षणलाई महत्व दिइएको छ| सागरहरूमा भइरहेको प्रदूषणमा कमी ल्याउन र माछाहरूको अन्धाधुन्ध शिकारमाथि नियन्त्रणको दिशामा धेरै कदमहरू उठाइएको छ|

रेनू: सरकारले माछा पक्रिने काममा नै किन रोक लगाउँदैन, आमा?

मीना: अरे छोरी, यस्तो कसरी हुन सक्छ| तिमीलाई यो सुनेर आर्श्‍चय लाग्छ होला कि समुुद्र किनारको क्षेत्रमा बसोबास गर्ने दस लाखभन्दा अधिक मानिसहरू यी माछाको कारोबारमाथि नै निर्भर छन्‌|

रेनू: अनि फेरि माछाहरूको के हुन्छ?

मीना: यही त एउटा ठूलो समस्या छ| भारतमा पछिल्लो पचास वर्षको अवधिामा माछा उत्पादनमा नौ गुणा बढ़ोत्तरी भएको छ| माछाको मांगपनि निरन्तर बड़ी रहेको छ| तर पनि माग अनुरूप माछाको संख्या पर्याप्त छैन|

रेनू: अनि यदि यस्तै स्थिति कायम रह्यो भने क हुन्छ आमा?

मीना: तब परिस्थिति भयावह हुनेछ| माछाहरूको संख्या घटेर जानेछ र माछासित जोड़िएको मानिसहरूलाई दुई छाक जुटाउन समस्या आइलाग्नेछ|

रेनू: त्यसो भए त हामीलाई समुद्रको संरक्षण गर्न अति आवश्यक छ| समुद्री जीव-जन्तुको लागि मात्र नभएर आफ्नो निम्ति पनि|

मीना: एकदम ठीक|

रेनू: मेरो विचारमश सबैलाई यो कुरा थाहा होला|

मीना: एकदमै, आजकल त सबैलाई थाहा हुन्छ नै| अनि सतत विकासको अवधारणा पनि त यही हो र हाम्रो काम गर्ने तरिका यस्तो भविष्यमुखी होस् कि हामीले भावी पिढ़ीलाई अति प्रदूषित वातावरण छोड्न नपरोस्‌|

रेनू: यसको मतलब यो हो कि तपाई जुन समुद्र र माछाहरूको सुरक्षाको कुरा गर्नु हुँदैछ के त्यो मेरै निम्ति गर्नु हुँदैछ?

मीना: एकदम ठीक| म जे पनि गर्दैछु त्यो सबै तिम्रै निम्ति त हो नी|

रेनू: वाह..| आमा के तपाई मलाई अझै अर्को कथा सुनाउनु सक्नु हुन्छ प्लीज?

मीना: अहँ... अब तिमी सुत रेनू| त्यसै पनि तिमीले एउटा कथा सुनेर सुत्ने वचन दिएको थियौ|

रेनू: हजुर.. वचन त दिएको थिएँ| हुन्छ.. म सुती हाल्छु| गुड नाइट आमा|

मीना: गुड नाइट छोरी... आशा गर कि हामीलाई उज्जवल भविष्य प्राप्त होस्‌|

 ...............................................